wannaphong/clean_thaiwikipedia huggingface dataset:
# หม่อมราชวงศ์โต จิตรพงศ์
หม่อมราชวงศ์โต จิตรพงศ์ (ราชสกุลเดิม งอนรถ; 12 ธันวาคม พ.ศ. 2426 – 2 ตุลาคม พ.ศ. 2501) เป็นหม่อมในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ และเป็นผู้ขอพระราชทานราชสกุล "งอนรถ"

 ประวัติ 
หม่อมราชวงศ์โต เกิดเมื่อวันที่ 12 ธันวาคม พ.ศ. 2426 เป็นธิดาในหม่อมเจ้าแดง งอนรถ (โอรสใน พระเจ้าบรมวงศ์เธอ พระองค์เจ้างอนรถ-ต้นราชสกุลงอนรถ) กับ หม่อมวัน เนื่องจาก หม่อมเจ้าแดง และหม่อมวัน มีบุตรธิดาทั้งหมด 4 คนแต่ได้สิ้นชีพไปตั้งแต่วัยเยาว์ เหลือเพียงคนเดียวที่อยู่มาจนโต จึงได้ชื่อว่า "โต" และมีน้องชายหนึ่งคนคือ พันเอกหม่อมราชวงศ์เล็ก งอนรถ (สมรสกับเฉลา งอนรถ ณ อยุธยา มีบุตร 7 คน)สมาคมศิษย์เก่าโรงเรียนเทพศิรินทร์. นักเรียนเก่าเทพศิรินทร์ /นักเขียนนักประพันธ์ . เรียกดูเมื่อ 8 พฤษภาคม 2556

เมื่ออายุได้ 7 ขวบก็ได้เข้าอยู่ในพระบรมมหาราชวังกับหม่อมเจ้าหญิงอ่าง โกเมน ซึ่งทรงมีหน้าที่เป็นพนักงานเครื่องนมัสการ  คือ ควั่นธูปเทียนสำหรับใช้ในราชการ  จึงได้รับการอบรมสั่งสอนในวิชาการด้านนี้มาจากหม่อมเจ้าหญิงอ่างด้วย  นอกจากนั้นหม่อมเจ้าหญิงอ่างยังทรงอบรมโตในด้านความประพฤติและกิริยามารยาทอุปนิสัยอย่างเข้มงวด  

หม่อมเจ้าหญิงอ่างทรงสนิทสนมคุ้นเคยกันมากกับพระสัมพันธวงศ์เธอ พระองค์เจ้าหญิงพรรณราย  พระมารดาของ สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์  ซึ่งในสมัยรัชกาลที่ 5 ทรงมีตำหนักที่ประทับในบริเวณวังของพระโอรสที่ตำบลท่าพระ  หม่อมเจ้าหญิงอ่างเคยเสด็จออกมาประทับกับพระองค์เจ้าหญิงพรรณราย  และ หม่อมราชวงศ์โตก็ได้ตามเสด็จด้วย  พระองค์เจ้าหญิงพรรณรายโปรด หม่อมราชวงศ์โต  จึงตรัสขอจาก หม่อมเจ้าหญิงอ่าง  เมื่อทรงได้รับความเห็นชอบจาก หม่อมเจ้าแดงแล้ว  หม่อมเจ้าหญิงอ่างก็ทรงยก หม่อมราชวงศ์โตถวายแด่พระองค์เจ้าหญิงพรรณราย  หม่อมราชวงศ์โตจึงออกจากพระบรมมหาราชวังมาอยู่ที่วังท่าพระตั้งแต่นั้นมา

พระสัมพันธวงศ์เธอ พระองค์เจ้าหญิงพรรณราย ทรงเป็นช่างดอกไม้และทรงชำนาญทำพุ่มขี้ผึ้ง  และปักพุ่มบูชาต่าง ๆ  ทรงทำพุ่มขี้ผึ้งขนาดต่าง ๆ ขายมาตั้งแต่ยังเสด็จอยู่ในพระบรมมหาราชวังแล้ว  เมื่อเสด็จออกมาประทับที่วังท่าพระก็ยังทรงทำพุ่มขาย  และได้ทรงขยายกิจการอีกมากมาย  พระโอรสทรงเป็นช่างก็ทรงออกแบบลวดลายเขียนพาน  ทำหุ่นทรงติดพุ่ม  สวมยอดแบบตัวผึ้งถวายให้งดงาม  เมื่อ หม่อมราชวงศ์โตมาอยู่กับพระองค์หญิงพรรณราย  ก็ได้ถ่ายวิชาต่าง ๆ จากพระสัมพันธวงศ์เธอพระองค์นั้นไว้ด้วย

หม่อมราชวงศ์โตอยู่กับพระองค์เจ้าหญิงพรรณรายได้ 10 ปี   สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ก็ทรงพระเมตตา  ยกขึ้นเป็นพระชายาในปี พ.ศ. 2446 

ซึ่ง หม่อมราชวงศ์โต มีโอรสธิดากับ สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทั้งหมด 6 องค์ ได้แก่
 หม่อมเจ้าสาม จิตรพงศ์
 หม่อมเจ้าประโลมจิตร ไชยันต์ (ต.จ.)หม่อมเจ้าประโลมจิตร จิตรพงศ์ (ต.จ.) (พ.ศ. 2448-2513)
 หม่อมเจ้าดวงจิตร จิตรพงศ์ (ท.จ.ว.) (พ.ศ. 2451-2550)
 หม่อมเจ้ายาใจ จิตรพงศ์ (ป.จ.) (พ.ศ. 2453-2539)
 หม่อมเจ้าเพลารถ จิตรพงศ์ (พ.ศ. 2457-2537) 
 หม่อมเจ้ากรณิกา จิตรพงศ์ (ม.ป.ช., ม.ว.ม., ท.จ.ว.) (พ.ศ. 2459-2558)

หม่อมราชวงศ์โต ถึงแก่อสัญกรรมเมื่อวันที่ 2 ตุลาคม พ.ศ. 2501  สิริอายุได้ 

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๖๗ ตอนที่ ๒๕ ง หน้า ๑๘๐๖, ๒ พฤษภาคม ๒๔๙๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์ , เล่ม ๕๕ ตอนที่ ๐ ง หน้า ๓๔๒๒, ๑๖ มกราคม ๒๔๘๑

 ลำดับสาแหรก
# ปรมาจารย์รัก สูตรพิสดาร
ปรมาจารย์รัก สูตรพิสดาร  เป็นภาพยนตร์ชื่อดังของอเมริกัน ซึ่งกล่าวถึงเด็กชาวอเมริกันคนหนึ่งซึ่งถูกทิ้งในประเทศอินเดีย และก็ได้พวก ฤๅษีและกูรูทั้งหลายดูแลจนเติบใหญ่ จนเขาย้ายกลับมายังอเมริกา เพื่อรับปรึกษาเรื่องความรักให้กลับคนในอเมริกา ภาพยนตร์เรื่องนี้นำแสดงโดย ไมค์ เมเยอร์ส เจสสิก้า อัลบ้า เวิร์น ทรอยเออร์ เบน คิงสลีย์ สตีเฟ่น อัลเบิร์ต และ มนู นารายัณ
# ลุค ยัง (นักฟุตบอล)
ลุค พอล ยัง  เกิดเมื่อวันที่ 19 กรกฎาคม ค.ศ. 1979 นักฟุตบอลชาวอังกฤษ ปัจจุบันเล่นตำแหน่งแบ็กขวา สโมสรแอสตันวิลลา ในพรีเมียร์ลีก
# ทางหลวงแผ่นดินหมายเลข 350
ทางหลวงแผ่นดินหมายเลข 350 สายรัชดาภิเษก–รามอินทรา เป็นเส้นทางการจราจรในเขตกรุงเทพมหานคร มีจุดเริ่มต้นโครงการจากถนนรัชดาภิเษก ใกล้กับมหาวิทยาลัยราชภัฏจันทรเกษมในท้องที่แขวงจันทรเกษม เขตจตุจักร ไปตัดกับถนนโชคชัย 4 ถนนประดิษฐ์มนูธรรม ถนนประเสริฐมนูกิจ ถนนนวมินทร์ ถนนกาญจนาภิเษก และไปสิ้นสุดที่ถนนรามอินทราในท้องที่แขวงคันนายาว เขตคันนายาว (แต่ในปัจจุบันได้ก่อสร้างเพียงช่วงถนนประเสริฐมนูกิจถึงถนนรามอินทราเท่านั้น) โดยก่อสร้างตั้งแต่ปี พ.ศ. 2549 แล้วเสร็จปลายปี พ.ศ. 2551 (เปิดการจราจรปี พ.ศ. 2552) เพื่อช่วยลดการจราจรของถนนรามอินทรา

ปัจจุบัน ทางหลวงแผ่นดินหมายเลข 350 ช่วงถนนรัชดาภิเษกถึงถนนประเสริฐมนูกิจ ระยะทางประมาณ 7-8 กิโลเมตร เป็นช่วงที่ยังไม่ได้ก่อสร้างและมีแนวโน้มว่าจะถูกยกเลิกโครงการ

 รายชื่อทางแยก
# สหพันธรัฐมาลายา
สหพันธรัฐมาลายา  เป็นสหพันธรัฐที่จัดตั้งขึ้นจากรัฐมลายูและดินแดนต่าง ๆ รวม 11 รัฐ ซึ่งดำรงอยู่ระหว่าง ค.ศ. 1948 - ค.ศ. 1963  ประกอบด้วยรัฐมลายู 9 รัฐ และดินแดนในอาณานิคมช่องแคบที่ปีนังและมะละกา รวม 2 แห่ง  สหพันธรัฐแห่งนี้มีฐานะเป็นรัฐในอารักขาของสหราชอาณาจักร แต่ต่อมา ก็ได้มีการประกาศเอกราช เมื่อวันที่ 31 สิงหาคม ค.ศ. 1957 อันเป็นการสิ้นสุดการตกอยู่ภายใต้การปกครองของสหราชอาณาจักร และสิ้นสภาพลงจากการจัดตั้งประเทศมาเลเซียในเวลาต่อมาFederation of Malaya Independence Act 1957
# ไตรรงค์ อินทรทัต
พลเอก ไตรรงค์ อินทรทัต (1 กันยายน พ.ศ. 2492 - 8 มิถุนายน พ.ศ. 2559) อดีตผู้ทรงคุณวุฒิพิเศษกองทัพบก เป็นบุตรชายคนสุดท้องในบรรดาบุตรทั้งหมด 4 คน (เป็นชายทั้งหมด) ของ พันตรี โผน อินทรทัต อดีตเสรีไทยและผู้อำนวยการโรงงานยาสูบ และ หม่อมหลวงกันยกา สุทัศน์ เป็นน้องชาย พลเอก จักรกฤษณ์ อินทรทัต เลขานุการกองทัพบก ท่านที่ 14 

จบการศึกษาจากโรงเหมินทร์วิทยา, โรงเรียนไตรมิตรวิทยาลัย, โรงเรียนอำนวยศิลป์พระนคร, โรงเรียนผะดุงศิษย์พิทยา เข้าศึกษาต่อที่โรงเรียนเตรียมทหารรุ่นที่ 10 (ตท.10), โรงเรียนนายร้อยพระจุลจอมเกล้ารุ่นที่ 21 (จปร.21) เหล่าทหารม้า

รับราชการในตำแหน่งสำคัญ ๆ อาทิ นายทหารคนสนิท (ทส.) ของ พล.ท.วีระพันธ์ รังคะรัตน์, ฝ่ายเสนาธิการประจำกองบัญชาการทหารสูงสุด, นายทหารคนสนิท (ทส.) ของ พล.อ.ทศพร ทรงสุวรรณ, ผู้บัญชาการกองพลทหารม้าที่2, ราชองครักษ์พิเศษ, สมาชิกวุฒิสภา, นายทหารคนสนิท (ทส.) ของ พล.อ.มงคล อัมพรพิสิฏฐ์, ผู้ชำนาญการกองบัญชาการทหารสูงสุด, ผู้ทรงคุณวุฒิกองบัญชาการทหารสูงสุด, หัวหน้าสำนักงานปลัดกระทรวงกลาโหม, ผู้ทรงคุณวุฒิพิเศษกองทัพบก, ราชองครักษ์เวร, ผู้ทรงคุณวุฒิพิเศษสำนักงานปลัดกระทรวงกลาโหม, หัวหน้านายทหารฝ่ายเสนาธิการประจำรัฐมนตรีว่าการกระทรวงกลาโหม  (พล.อ.ธรรมรักษ์ อิศรางกูร ณ อยุธยา)  และผู้ทรงคุณวุฒิพิเศษกองทัพบก

พล.อ.ไตรรงค์ ถือเป็นนายทหารคนหนึ่งที่มีบทบาทในการเมืองโดยเฉพาะช่วงที่ พ.ต.ท.ทักษิณ ชินวัตร เป็นนายกรัฐมนตรี โดยมีตำแหน่งปรึกษานายกรัฐมนตรีฝ่ายความมั่นคง ด้านความมั่นคง และงานมวลชนสัมพันธ์ และในการถูกลอบสังหารของ นายกรเทพ วิริยะ หรือ "ชิปปิ้งหมู" ซึ่งเป็นพยานปากสำคัญในคดีทุจริตของรัฐบาล ก็มีเสียงร่ำลือกันว่าเป็นฝีมือของ พล.อ.ไตรรงค์อีกด้วยสุเทพ เผยกองปราบบุกฉกตัวประกันถึงบ้าน!   และในการชุมนุมของกลุ่มแนวร่วมประชาธิปไตยต่อต้านเผด็จการแห่งชาติ แดงแผ่นดิน พ.ศ. 2553 ที่มีการวางระเบิดและเหตุความรุนแรงหลายครั้งในหลายจุด ก็ถูกต้องสงสัยว่ามีส่วนเกี่ยวข้องด้วยน้องเดียร์จ่อฟ้อง คนใส่ร้ายบึมโยงเสธ.แดง 
  
ชีวิตส่วนตัว พล.อ.ไตรรงค์ มีชื่อเล่นว่า "ไอซ์" จึงมีชื่อเรียกอย่างไม่เป็นทางการที่เป็นที่รู้จักและนิยมเรียกกันดีว่า เสธ.ไอซ์ สมรสกับ ผศ.ดร.มานวิภา อินทรทัต (นามสกุลเดิม-ปานิสวัสดิ์, ชื่อเล่น-ใหม่) มีบุตรสาวด้วยกันทั้งหมด 1 คน คือ น.ส.ปิยะวิภา อินทรทัต (ชื่อเล่น-อุ๊บอิ๊บ) เคยได้รับรางวัลพ่อดีเด่นแห่งชาติ ประจำปี พ.ศ. 2552ประวัติจากไทยรัฐ

พล.อ. ไตรรงค์ อินทรทัต ถึงแก่อนิจกรรมด้วยภาวะการติดเชื้อในกระแสโลหิตอย่างรุนแรง เมื่อวันพุธที่ 8 มิถุนายน พ.ศ. 2559 เวลา 07.00 น. หลังจากที่เข้ารับการรักษาอาการป่วย ณ โรงพยาบาลพระมงกุฏเกล้า ตั้งแต่วันที่ 4 เมษายน พ.ศ. 2559 สิริอายุได้ 67 ปี มีพิธีพระราชทานเพลิงศพเมื่อวันที่ 19 มิถุนายน พ.ศ. 2559 ณ วัดโสมนัสราชวรวิหาร

 เครื่องราชอิสริยาภรณ์
# มุสตาฟา ซาลิฟู
มุสตาฟา ซาลิฟู  เกิดเมื่อวันที่ 1 มิถุนายน ค.ศ. 1983 ที่โลเม ประเทศโตโก เป็นนักฟุตบอลชาวโตโก เล่นตำแหน่งกองกลาง ปัจจุบันเล่นกับสโมสรฟุตบอลแอสตันวิลลา และฟุตบอลทีมชาติโตโก

แหล่งข้อมูลอื่น
# สจวร์ต ดาวนิง
สจวร์ต ดาวนิง (เกิดเมื่อวันที่ 22 กรกฎาคม ค.ศ. 1984) เป็นอดีตนักฟุตบอลอาชีพชาวอังกฤษ เคยเล่นในตำแหน่งปีกซ้ายให้แก่แอสตันวิลลา, มิดเดิลสโบร, ซันเดอร์แลนด์ และลิเวอร์พูลเป็นต้น

แหล่งข้อมูลอื่น

Stewart Downing profile at the Liverpool website
Stewart Downing profile  at the Premier League website
Stewart Downing profile at The Football Association website
# นิตีศ ภารทวาช
นิตีศ ภารทวาช   เป็นนักแสดงละครทางโทรทัศน์ของอินเดีย ละครเด่น ๆ ของเขา คือ มหาภารตะ และ พระมหาวิษณุ ผู้หยั่งรู้ ซึ่งบทบาทการแสดงที่ทำให้เขาภูมิใจและมีชื่อเสียงจนทุกคนจำเขาได้จนถึงทุกวันนี้ก็คือ บทบาทที่เขา แสดงเป็น พระกฤษณะ ในเรื่องมหาภารตะ

ผลงานด้านการแสดง
ภาพยนตร์
 Trishagni (1988)
 Njan Gandharvan (1991, Malayalam)
 Sangeet (1992)
 Prem Daan (1991)
 Prem Shakti (1994) 
 Nacehe Nagin Gali Gali (1991)
 Khatyal Sasu Nathal Soon (1987)
 Pasant Aahe Mulgi (1989)
 Tujhi Majhi Jamli Jodi (1990)
 Nashibwaan (1988)
 Pitruroon (2013)
 Mohenjo Daro (2016)
 Yaksh (awaiting worldwide release)
 Kedarnath 

ละครโทรทัศน์
 Mahabharat (1988)
 Geeta Rahasya 
 Vishnu Puran (2003)
 Ramayan (2003) 
 Man Mein Hai Visshwas (2006-2007)
 Ajab Gajab Ghar Jamai (2014)
# โจนาธาน ฮอกก์
โจนาธาน ลี ฮอกก์  เกิดเมื่อวันที่ 6 ธันวาคม ค.ศ. 1988 เป็นนักฟุตบอลชาวอังกฤษ ปัจจุบันเล่นให้กับฮัดเดอส์ฟีลด์ทาวน์ในตำแหน่งกองกลาง ก่อนหน้านี้เขาเคยเล่นให้กับแอสตันวิลลา (มีช่วงที่ถูกปล่อยยืมตัวไปแดร์ลิงตันและพอร์ตสมัท) และวอตฟอร์ด
# มาลายา
มาลายา หรือบางครั้งสะกดว่า มลายา (Malaya) อาจหมายถึง

 ชื่อของอาณาบริเวณที่ครอบคลุมพื้นที่ส่วนใหญ่ของประเทศมาเลเซียในอดีต 
 มาลายาของบริเตน (บริติชมาลายา; ศตวรรษที่ 18 – ค.ศ. 1946)
 สหพันธรัฐมลายู
 รัฐนอกสหพันธรัฐมลายู (มีจำนวน 5 รัฐ คือ รัฐกลันตัน, รัฐตรังกานู, รัฐเกอดะฮ์หรือไทรบุรี, รัฐปะลิส และรัฐยะโฮร์)
 สหภาพมาลายา (ค.ศ. 1946 – 1948)
 สหพันธรัฐมาลายา (ค.ศ. 1948 – 1963)
 ยุทธการมาลายา
 เรือรบ เอชเอ็มเอส มาลายา
# ริคาร์โด้ การ์ดเนอร์
ริคาร์โด้ การ์ดเนอร์ (Ricardo Gardner) เกิดเมื่อวันที่ 25 กันยายน ค.ศ. 1978 นักฟุตบอลชาวจาเมกา ปัจจุบันเล่นกับสโมสรฟุตบอลโบลตันวันเดอเริร์ส เล่นตำแหน่งปีกซ้าย, กองหลัง, แบ็กซ้าย
# เจมส์ คอลลินส์ (นักฟุตบอลเกิด พ.ศ. 2526)
เจมส์ ไมเคิล คอลลินส์  เกิดเมื่อวันที่ 23 สิงหาคม ค.ศ. 1983 เป็นอดีตนักฟุตบอลชาวเวลส์ ตำแหน่งเซ็นเตอร์แบ็ก
# สหภาพมาลายา
สหภาพมาลายา เป็นสหพันธ์ของกลุ่มรัฐมลายูและอาณานิคมช่องแคบรวมทั้งสิงคโปร์ ซึ่งสืบทอดมาจากกลุ่มอาณานิคมบริติชมาลายา สหภาพแห่งนี้ถูกจัดตั้งขึ้นเพื่อรวมศูนย์การปกครองของรัฐต่าง ๆ ที่อยู่บนคาบสมุทรมลายูให้อยู่ภายใต้รัฐบาลเดียวกัน เพื่อให้เกิดความสะดวกในการบริหารจัดการ

สหภาพมาลายาเป็นรูปแบบการปกครองที่อังกฤษเสนอขึ้นเพื่อใช้ปกครองดินแดนมลายูที่เป็นอาณานิคมภายหลังสงครามโลกครั้งที่ 2 โดยในแผนการสหภาพมาลายานั้นมีส่วนสำคัญคือ
 การรวมรัฐในสหพันธรัฐมลายู รัฐนอกสหพันธรัฐมลายูและปีนังกับมะละกาเข้าด้วยกันเป็นสหภาพมาลายา 
 ลดสถานภาพของสุลต่านให้เป็นที่ปรึกษาของรัฐบาล โดยอธิปไตยเป็นของกษัตริย์อังกฤษ
 พลเมืองในมาลายามีสิทธิ์เท่าเทียมโดยไม่มีอคติเรื่องเชื้อชาติ ศาสนา

 การต่อต้าน 
กลุ่มชนชั้นนำในมลายูเป็นกลุ่มที่ออกมาต่อต้านแผนการสหภาพมาลายาอย่างจริงจัง เพราะเท่ากับเป็นการลดอำนาจของสุลต่านที่มีมานาน ส่วนชาวมลายูทั่วไป รู้สึกว่าพวกตนเสียสิทธิ์พิเศษที่เคยมีเหนือชาวจีนและชาวอินเดีย 

ดาโต๊ะ ออน บิน จาฟฟาร์ ประธานกลุ่ม Pan Malayan Congress เป็นผู้นำในการจัดประชุมเพื่อคว่ำบาตรสหภาพมาลายา ผลที่ตามมาคือสุลต่านทุกพระองค์ไม่เข้าร่วมพิธีการก่อตั้งสหภาพมาลายาของอังกฤษ ประชาชนชาวมลายูเดินขบวนต่อต้านโดยคาดผ้าขาวบนหมวกซงกกสีดำ ต่อมาใน พ.ศ. 2489 ดาโต๊ะ ออน บิน จาฟฟาร์ ร่วมกับกลุ่มชนชั้นนำมลายูก่อตั้งพรรคอัมโนโดยดาโต๊ะ ออน บิน จาฟฟาร์ เป็นประธานพรรคคนแรก

เนื่องจากการเคลื่อนไหวทางการเมืองที่ซับซ้อนในขณะนั้น มีกลุ่มนิยมอิสลามที่ต้องการสร้างศาสนาอิสลามที่บริสุทธิ์ในมาเลเซีย และกลุ่มฝ่ายซ้ายนำโดยสหภาพมลายูหนุ่มที่ต้องการรวมมาลายา สิงคโปร์และอินโดนีเซียเข้าด้วยกัน ฝ่ายอังกฤษไม่สนับสนุนสองกลุ่มที่กล่าวมาโดยเฉพาะกลุ่มฝ่ายซ้ายที่อังกฤษปราบปรามอย่างรุนแรงตั้งแต่ พ.ศ. 2491 ดังนั้น อังกฤษจึงหันไปเจรจากลับพรรคอัมโน ซึ่งเริ่มต้นเมื่อ 3 กรกฎาคม พ.ศ. 2489 นำไปสู่การจัดตั้งสหพันธรัฐมาลายาขึ้นแทนที่เมื่อ 1 กุมภาพันธ์ พ.ศ. 2491 แผนการสหภาพมาลายาจึงล้มเลิกไป
# แมคมินิ
แมคมินิ  เป็นเครื่องคอมพิวเตอร์ที่ออกแบบ และจำหน่ายโดยบริษัทแอปเปิล โดยมีจุดเด่นอยู่ที่ขนาดเครื่องที่มีความเล็กกะทัดรัด เหมาะสำหรับการใช้งานทั่วไปและความบันเทิง Mac Mini เปิดตัวครั้งแรกเมื่อปี ค.ศ. 2005 โดยใช้ซีพียูอินเทล

ปัจจุบัน  Mac mini ได้มีการพัฒนาให้มีขนาดที่บางลง และเน้นความบันเทิงมากขึ้น โดยได้เพิ่มพอร์ท HDMI เข้ามา และ Mac Mini สามารถต่อเข้ากับจอที่ใช้กับ Pc ได้เช่น จอของ Dell จอของ BenQ โดยใช้ Apple HDMI - DVI Adapter

 ข้างในกล่อง 
 Mac Mini
 HDMI-DVI Adpter
 คู่มือเริ่มใช้
 ปลั๊กไฟ
# แกรี เคฮิลล์
แกรี เจมส์ เคฮิลล์ (เกิด 19 ธันวาคม ค.ศ. 1985) เป็นอดีตนักฟุตบอลชาวอังกฤษ โดยก่อนหน้านี้เล่นในตำแหน่งเซ็นเตอร์แบ็กให้กับบอร์นมัท เขาอยู่ในสถาบันเยาวชนของแอสตันวิลลาตั้งแต่อายุ 15 ปี ก่อนจะถูกยืมตัวไปเล่นให้เบิร์นลีย์นานครึ่งฤดูกาลเมื่อปลายปี 2004 และลงเล่นในลีกนัดแรกในเกมที่ชนะนอตติงงัมฟอริสต์ 1-0

เขาลงเล่นไป 32 นัดรวมทุกรายการให้เดอะคลาเร็ตส์ พร้อมคว้ารางวัลผู้เล่นยอดเยี่ยมแห่งปีและดาวรุ่งแห่งปีที่เทิร์ฟมัวร์ ก่อนจะกลับมาเล่นให้ทีมชุดใหญ่ของวิลลาเมื่อปลายปี 2005 ในเกมที่ถล่มวีคอมบ์ไป 8-3 ในลีกคัพ แต่เขาต้องรอถึงเดือนเมษายนกว่าจะได้ลงเล่นในพรีเมียร์ลีก ในเกมที่บุกไปแพ้อาร์เซนอล 5-0
กองหลังรายนี้รักษาตำแหน่งในทีมไว้ได้ในฤดูกาลต่อมาภายใต้การคุมทีมของมาร์ติน โอนีล แต่หลังจากลงสนามในฤดูกาล 2007/08 ไปได้เพียง 2 นัด เขาถูกยืมตัวไปเล่นให้เชฟฟีลด์ยูไนเต็ดในเดอะแชมเปียนชิปอีกครั้ง โดยทำได้ 2 ประตูจาก 16 นัด

เดือนมกราคมปี 2008 เคฮิลล์ย้ายไปร่วมทีมโบลตันด้วยค่าตัว 5 ล้านปอนด์ และตั้งหลักในถิ่นรีบอคสเตเดียมได้อย่างรวดเร็ว ช่วยให้ทีมของแกรี เม็กสันรอดการตกชั้นไปได้
เคฮิลล์มีชื่อติดทีมชาติอังกฤษชุดยู 21 ตั้งแต่ต้นปี 2007 ก่อนจะมีชื่อติดทีมชาติชุดใหญ่สำหรับเกมฟุตบอลโลกรอบคัดเลือกกับคาซัคสถานในเดือนมิถุนายนปี 2009 แต่เขาต้องรอจนถึงเดือนกันยายนปี 2010 กว่าจะได้ลงสนามครั้งแรก เมื่อเขาถูกส่งลงสนามไปจับคู่กับจอห์น เทร์รี แทนไมเคิล ดอว์สัน ที่มีอาการบาดเจ็บ ในเกมที่สิงโตคำรามถล่มบัลแกเรียไป 4-0
ในเดือนมีนาคมปี 2011 เคฮิลล์ได้ลงตัวจริงให้ทีมชาติอังกฤษเป็นครั้งแรกในเกมอุ่นเครื่องกับกานา และทำประตูแรกในนามทีมชาติได้ในเกมเยือนบัลแกเรียเดือนกันยายน
# จัสโซยูโนว์
จัสโซยูโนว์  เป็นเพลงโดยเจสซี แม็กคาร์ตนีย์ จากอัลบัมไรต์แวร์ยูวอนต์มี ในปี พ.ศ. 2549 ประพันธ์โดย เจสซี แม็กคาร์ตนีย์, อดัม วัตต์ส์, แอนดี้ ด็อดด์ และ ดอรี่ โลเบล แต่ไม่เคยถูกปล่อยในสหรัฐอเมริกา เนื่องจากขาดการสนับสนุนจากค่ายเพลงของเขา เนื้อหาของเพลงนี้เกี่ยวกับผู้ชายคนหนึ่งซึ่งแอบรักผู้หญิงที่มีคนรักอยู่แล้ว

ต่อมาในภายหลังแม็กคาร์ตนีย์ได้ร้องเพลง De Toi À Moi ซึ่งเป็นเพลงจัสโซยูโนว์ เวอร์ชันภาษาฝรั่งเศส (แปลว่า จากเธอถึงฉัน)  เป็นโบนัสแทร็กในอัลบัม ดีพาร์เทอร์

 ชาร์ต 
ชาร์ต (พ.ศ. 2550)อันดับสูงสุดSingapore Top 307Italian FIMI Singles Chart8German Singles Chart90
# กิบซัน เลส พอล
กิบซัน เลส พอล  เป็นกีตาร์ไฟฟ้าตัวตัน ที่ผลิตครั้งแรกโดยกิบซันในปี 1952 รุ่นเลส พอลถูกออกแบบโดย เทด แม็กคาร์ที ร่วมกับ จอห์น ยูส์ กับทีมของพวกเขา รวมทั้ง เลส พอล ด้วย

แต่เดิมรุ่นเลส พอล ผลิตโดยใช้สีทอง (gold) และติตพิกอัป P-90 ในปี 1957 ได้เปลี่ยนพิกอัปฮัมบักเกอร์ สองตัวแทนพร้อมกับลายซันเบิรสต์ (sunburst) ที่ออกในปี 1958 ปัจจุบันกีตาร์ทรงเลส พอล เป็นประเภทกีตาร์ไฟฟ้าที่รู้จักกันมากที่สุดในโลก ซึ่งเคยมล้มเหลวทั่งการขายและการการผลิตที่น้อยมาก่อน ในปี 1961 กิบซัน เลส พอล ได้ถูกออกแบบใหม่ เป็นที่รู้จักกันในชื่อ กิบซัน เอสจี (Gibson SG) ที่แยกจากทรงเลส พอล คอเว้าเดี่ยวแบบเดิม เลส พอลถูกผลิตอีกครั้งในปี 1968 และผลิตอย่างต่อเนื่องนับไม่ถ้วน พร้อมกับกีตาร์เฟนเดอร์ เทเลแคสเตอร์และสตราโตแคสเตอร์ กีตาร์เลส พอล มักจะเอาไปเล่นในหลายแนวเพลง ตั่งแต่ ร็อก คันทรี  ป็อป โซล ริทึมแอนด์บลูส์ บลูส์ แจ๊ส เร็กเก พังก์ และเฮฟวีเมทัล
# ตำบลสวาย
ตำบลสวาย สามารถหมายถึงตำบลที่มีชื่อเดียวกันนี้ 2 แห่งในอำเภอและจังหวัดต่าง ๆ คือ
 ตำบลสวาย อำเภอเมืองสุรินทร์ จังหวัดสุรินทร์
 ตำบลสวาย อำเภอปรางค์กู่ จังหวัดศรีสะเกษ
# ทางหลวงแผ่นดินหมายเลข 362
ทางหลวงแผ่นดินหมายเลข 362 หรือ ถนนวงแหวนรอบเมืองสระบุรี เป็นเส้นทางคมนาคมในจังหวัดสระบุรีเพื่อหลีกเลี่ยงปัญหาการจราจรในอำเภอเมืองสระบุรี ก่อสร้างเสร็จสมบูรณ์เมื่อปี พ.ศ. 2551 เริ่มต้นที่ถนนพหลโยธินข้ามทางรถไฟสายตะวันออกเฉียงเหนือและตัดกับทางหลวงแผ่นดินหมายเลข 3041 จากนั้นข้ามแม่น้ำป่าสักจากนั้นตัดถนนพหลโยธิน และข้ามแม่น้ำป่าสักและทางรถไฟสายตะวันออกเฉียงเหนือ จากนั้นตัดกับถนนมิตรภาพบริเวณทางแยกต่างระดับตลิ่งชัน แล้วลงไปทิศใต้เชื่อมกับถนนพหลโยธิน กิโลเมตรที่ 99 ที่อำเภอเมืองสระบุรี จังหวัดสระบุรี

เดิมทางเลี่ยงเมืองสระบุรีถูกกำหนดเป็นทางหลวงแผ่นดินหมายเลข 1 รวมระยะทาง 33 กิโลเมตร เป็นถนนขนาด 4-6 ช่องจราจรตลอดสาย เป็นวงแหวนปลายเปิด เนื่องจากวงแหวนช่วงใต้กับวงแหวนช่วงตะวันตกไม่เชื่อมต่อกัน โดยวงแหวนตะวันตกและใต้มีระยะห่างกัน 4 กิโลเมตร

ในปัจจุบัน ทางเลี่ยงเมืองสระบุรีด้านตะวันออก กำลังมีการก่อสร้างทางหลวงพิเศษหมายเลข 6 ช่วง บางปะอิน-สระบุรี-นครราชสีมา โดยแนวก่อสร้างเริ่มต้นที่ทางแยกต่างระดับพระพุทธฉาย จนถึงบริเวณทางโค้งไปทางทิศตะวันออกเฉียงเหนือ ของตำบลหนองปลาไหล รวมระยะทางที่ก่อสร้าง ประมาณ 6.3 กิโลเมตร

 รายชื่อทางแยก 

 สถานที่สำคัญ 
 วิทยาลัยสารพัดช่างสระบุรี
 ศาลจังหวัดสระบุรี
 ศาลแขวงสระบุรี
 ศาลแรงงานภาค1
 สหกรณ์ออมทรัพย์ครูสระบุรี
 โครงการรถไฟความเร็วสูง สายตะวันออกเฉียงเหนือ สถานีสระบุรี
 ไทวัสดุ สาขาสระบุรี
 โรบินสัน ไลฟ์สไตล์ สาขาสระบุรี
 กองคลังยุทโธปกรณ์สรรพาวุธ กรมสรรพาวุธทหารบก
 ตลาดโรงเกลือ-โบ๊เบ๊ สระบุรี
 โครงการมอเตอร์เวย์บางปะอิน–นครราชสีมา

 แหล่งข้อมูลอื่น 
 ระบบสารสนเทศโครงข่ายทางหลวง  กรมทางหลวง กระทรวงคมนาคม

362
3-362
362
362
# ทางหลวงแผ่นดินหมายเลข 352
ทางหลวงแผ่นดินหมายเลข 352 สายธัญบุรี–ลำตาเสา หรือเรียกว่า ถนนธัญบุรี–วังน้อย เป็นทางหลวงขนาด 2-4 ช่องจราจร เชื่อมต่อระหว่างทางหลวงชนบท ปท.3004 (แยกทางหลวงหมายเลข 305-ลำลูกกา) บริเวณคลองเจ็ด ข้ามคลองรังสิตประยูรศักดิ์ ผ่านถนนรังสิต-นครนายกที่อำเภอธัญบุรี จังหวัดปทุมธานี ผ่านถนนพหลโยธิน และไปสิ้นสุดที่ถนนโรจนะ อำเภอวังน้อย จังหวัดพระนครศรีอยุธยา ระยะทางรวม 27.934 กิโลเมตร ปัจจุบันช่วงหลักกิโลเมตรที่ 0 ถึงหลักกิโลเมตรที่ 22 อยู่ในความควบคุมของแขวงทางหลวงนครนายก แผนที่ควบคุมแขวงทางหลวงนครนายก และตั้งแต่กิโลเมตรที่ 22 ถึงบรรจบกับถนนโรจนะอยู่ในความควบคุมของแขวงทางหลวงอยุธยา ระยะทางควบคุมแขวงทางหลวงอยุธยา

 รายชื่อทางแยก
# สัมพันธ์ บุญญานันต์
พลเอก สัมพันธ์  บุญญานันต์ (เกิด 6 กันยายน พ.ศ. 2486) ประธานกรรมการ บริษัท สามารถเทลคอม จำกัด (มหาชน) อดีตรัฐมนตรีช่วยว่าการกระทรวงกลาโหม และที่ปรึกษานายกรัฐมนตรี ในรัฐบาลทักษิณ ชินวัตร อดีตนายทหารราชองครักษ์พิเศษนายทหารราชองครักษ์พิเศษและอดีตปลัดกระทรวงกลาโหม (พ.ศ. 2544 - พ.ศ. 2546)

 ประวัติ 
สัมพันธ์ บุญญานันต์ สำเร็จการศึกษาจากโรงเรียนสามเสนวิทยาลัย พ.ศ. 2502 นักเรียนเตรียมทหารรุ่นที่ 4 และวิทยาศาสตรบัณฑิต จากโรงเรียนนายร้อยพระจุลจอมเกล้า พ.ศ. 2511 วปอ.355 ด้านชีวิตครอบครัว สมรสกับคุณหญิงปราณี บุญญานันต์ มีบุตรสาว 3 คน ได้แก่ นางธัญนัฏ โพธิ์พฤกษาวงศ พันโทหญิง กชพรรณ บุญญานันต์ และนาง พาณินี ไชยสระแก้ว

 การทำงาน 
สัมพันธ์ บุญญานันต์ เริ่มรับราชการทหารหลังจากสำเร็จการศึกษาจากโรงเรียนนายร้อยพระจุลจอมเกล้า จนได้รับการเลื่อนตำแหน่งเป็นผู้บังคับกองบินปีกหมุนที่ 3 ศูนย์การบินทหารบก เมื่อปี พ.ศ. 2524 เป็นหัวหน้ากองส่งกำลังบำรุง ปี พ.ศ. 2526 ต่อมาได้รับแต่งตั้งเป็นเจ้ากรมยุทธบริการทหาร ในปี พ.ศ. 2537 เป็นผู้อำนวยการสำนักงบประมาณกลาโหม พ.ศ. 2538

ต่อมาในปี พ.ศ. 2543 ได้รับการแต่งตั้งรองปลัดกระทรวงกลาโหม และปลัดกระทรวงกลาโหม พ.ศ. 2544ประกาศสำนักนายกรัฐมนตรี เรื่อง ให้นายทหารรับราชการ (รวม ๔๕๘ ราย) จนเกษียณอายุราชการในปี พ.ศ. 2546

ในวันที่ 14 มีนาคม พ.ศ. 2548 ได้รับการแต่งตั้งเป็นที่ปรึกษานายกรัฐมนตรี

ในวันที่ 1 ธันวาคม พ.ศ. 2560 ได้รับการแต่งตั้งเป็น ประธานกรรมการ บริษัท สามารถเทลคอม จำกัด (มหาชน)
 งานการเมือง 
พลเอกสัมพันธ์ บุญญานันต์ ได้รับการแต่งตั้งเป็นสมาชิกวุฒิสภา เมื่อปี พ.ศ. 2535 จากนั้นในปี พ.ศ. 2546 ได้รับการแต่งตั้งเป็นผู้ช่วยรัฐมนตรีประจำกระทรวงกลาโหม  และเป็นรัฐมนตรีว่าการกระทรวงกลาโหม ในปี พ.ศ. 2547 ในรัฐบาลของ ดร.ทักษิณ ชินวัตรประวัติพลเอกสัมพันธ์ บุญญานันต์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๕ ตอนที่ ๒๓ ข หน้า ๒, ๒ ธันวาคม ๒๕๔๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๘, ๔ ธันวาคม ๒๕๓๘
ราชกิจจานุเบกษา, ประกาศสำนักนายกรัฐมนตรี  เรื่อง พระราชทานเครื่องราชอิสริยาภรณ์จุลจอมเกล้า , เล่ม ๑๒๐ ตอนที่ ๙ ข หน้า ๒, ๔ พฤษภาคม ๒๕๔๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญชัยสมรภูมิ, เล่ม ๘๙ ตอนที่ ๑๒๘ ง ฉบับพิเศษ หน้า ๖, ๒๕ สิงหาคม ๒๕๑๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๒ ตอนที่ ๑๔๗ ง ฉบับพิเศษ หน้า ๗, ๒ สิงหาคม ๒๕๑๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๐๖ ตอนที่ ๑๐๒ ง ฉบับพิเศษ หน้า ๑๒๐, ๓๐ มิถุนายน ๒๕๓๒
# วัดบ้านข่า
วัดบ้านข่า  หมู่ 7  ตำบลช่างปี่  อำเภอศีขรภูมิ  จังหวัดสุรินทร์ ได้จัดตั้งขึ้นเมื่อ  พ.ศ 2471  โดยนายสะเมียด  ซึ่งเป็นเจ้าของที่ดินในย่านนั้น  ได้บริจาคพื้นที่เพื่อสร้างวัดขึ้นมา
มีเจ้าอาวาส  6 รูปด้วยกันจนถึงปัจจุบัน รูปที่ 5 หลวงพ่อหิน รูปที่ 6 พระครูสังฆรักษ์กุมาณ  ญาณเมธี  เจ้าคณะตำบลช่างปี่

มีการจัดตั้งโรงเรียนพุทธศาสนา  และเป็นสถานที่พึ่งพาทางจิตใจของพุทธศาสนิกชนในบริเวณเขตตำบลและตำบลใกล้เคียงทางวัดได้สนับสนุนการศึกษาของพระภิกษุสามเณรภายในวัด  ซึ่งปัจจุบันมีพระภิกษุสามเณร  30 กว่ารูป  

ปัจจุบันวัดบ้านข่าเป็นวัดแนวหน้าในการสอนพระพุทธศาสนา  แก่ประชาชนและเยาวชน โดยเน้นไปที่วัยรุ่นที่มีพฤติกรรมเสี่ยงต่อการเป็นคนหัวไม้ 

บ้านข่า
หมวดหมู่:สิ่งก่อสร้างในอำเภอศีขรภูมิ
# ดับเบิลยูดับเบิลยูอี อันฟอร์กิฟเว่น
อันฟอร์กิฟเว่น เป็นศึกใหญ่ของ WWE ที่ดำเนินการฉายตั้งแต่ปี ค.ศ. 1998 ถึง ค.ศ. 2008ในปี ค.ศ. 2009 รายการที่มาแทน คือ ดับเบิลยูดับเบิลยูอี เบรกกิ้งพอยท์

วันที่และสถานที่ของอันฟอร์กิฟเว่น
__NOTOC__
รายการวันที่จัดเมืองที่จัดสถานที่จัดเมนอีเวนท์ (คู่เอก)อันฟอร์กิฟเว่น: ไอไวย์เอช26 เมษายน ค.ศ. 1998กรีนสบอโร, รัฐนอร์ทแคโรไลนากรีนสบอโร โคลิซึมอันฟอร์กิฟเว่น (1999)26 กันยายน ค.ศ. 1999ชาร์ลอทท์, รัฐนอร์ทแคโรไลนาชาร์ลอทท์ โคลิซึมอันฟอร์กิฟเว่น (2000)24 กันยายน ค.ศ. 2000ฟิลาเดลเฟีย, รัฐเพนซิลเวเนียเฟรสท์ อันชั่น เซ็นเตอร์อันฟอร์กิฟเว่น (2001)23 กันยายน ค.ศ. 2001พิตต์สเบิร์ก, รัฐเพนซิลเวเนีย เมลลอน อารีนาอันฟอร์กิฟเว่น (2002)22 กันยายน ค.ศ. 2002ลอสแอนเจลิส, รัฐแคลิฟอร์เนียสเตเปิ้ล เซ็นเตอร์อันฟอร์กิฟเว่น (2003)21 กันยายน ค.ศ. 2003เฮอสลี่, เพนน์ไซล์วาเนียไจแอนท์ เซ็นเตอร์อันฟอร์กิฟเว่น (2004)12 กันยายน ค.ศ. 2004Portland, OregonRose Gardenอันฟอร์กิฟเว่น (2005)18 กันยายน ค.ศ. 2005Oklahoma City, OklahomaFord Centerอันฟอร์กิฟเว่น (2006)17 กันยายน ค.ศ. 2006โทรอนโต, รัฐออนแทรีโอ, ประเทศแคนาดาแอร์ แคนาดา เซ็นทริมอันฟอร์กิฟเว่น (2007)16 กันยายน ค.ศ. 2007Memphis, TennesseeFedExForumอันฟอร์กิฟเว่น (2008)7 กันยายน ค.ศ. 2008Cleveland, OhioQuicken Loans Arena

ดูเพิ่ม
รายชื่อรายการเพย์-เพอร์-วิวของดับเบิลยูดับเบิลยูอี
# ดรูว์ ซีลีย์
แอนดรูว์ มิเชล เอดการ์ ซีลีย์  เป็นนักแสดง นักร้อง นักแต่งเพลง และนักเต้นชาวแคนาดา เขาได้มีผลงานเพลงมากมายกับวอลต์ ดิสนีย์

 ประวัติ 
ดรูว์ ซีลีย์เติบโตขึ้นในโทรอนโต, แคนาดา ขณะเป็นวัยรุ่น เขาได้ย้ายไปอยู่รัฐฟลอริดา สหรัฐอเมริกา ต่อมาได้มีผลงานเพลงกับวอลต์ ดิสนีย์ รวมไปถึงการร้องเพลงในบท ทรอย จาก ไฮสคูลมิวสิกเคิล แทนแซค แอฟรอน ซีลีย์ได้เป็นนักแสดงรับเชิญจากละครซีรีส์โทรทัศน์ One Tree Hill, Dawson's Creek และ Guiding Light

ในปี ค.ศ. 2005 ซีลีย์ร่วมงานกับ เรย์ แชม และทั้งคู่ได้เขียนเพลง Getcha Head in the Game ซึ่งเป็นเพลงประกอบไฮสคูลมิวสิกเคิล เสียงของเขาได้ถูกมิกซ์ไปกับเสียงของแซค แอฟรอน ใน High School Musical และนี่ทำให้ทั้งคู่ได้รับการเสนอชื่อเข้าชิงรางวัลเอ็มมี ในสาขาเพลงประกอบละครและเนื้อร้องยอดเยี่ยม นอกจากนี้ซีลีย์ยังเป็นผู้แสดงคอนเสิร์ต High School Musical: The Concert ในอเมริกาเหนือและละตินอเมริกา (แทนแซค แอฟรอน ผู้ซึ่งกำลังถ่าย Hairspary) คอนเสิร์ตมีผู้ชมกว่า 60,000 คน 

ซีลีย์ได้ร่วมออกอัลบัมกับดิสนีย์ คือ DisneyMania 5, DisneyMania 6, Disney Channel Holiday, Radio Disney Jams, Vol. 9 และ B'You ได้ร้องคู่กับนักร้องชาวเม็กซิกัน "เบอลินดา" ในเพลง Dance with Me ในอัลบัมเพลงประกอบภาพยนตร์ Cheetah Girls 2 และได้ปรากฏตัวในมิวสิกวิดีโอของเธอในเพลง Ni Freud Ni Tu Mama ซีลีย์เป็นแขกรับเชิญพิเศษใน Chipmunks CD เพลง 'Undeniable' และร้องเพลง "Shake Your Groove Thing" กับ อัลวินและชิปมังค์

เขาได้แสดงนำในบท โจอี้ ปาร์คเกอร์ คู่กับเซเลน่า โกเมซ ในเรื่อง Another Cinderella Story
# ถนนอุดมสรยุทธ์
ถนนอุดมสรยุทธ์ หรือ ทางหลวงแผ่นดินหมายเลข 308 สายทางเข้าบางปะอิน เป็นทางหลวงในจังหวัดพระนครศรีอยุธยา เริ่มต้นจากทางหลวงแผ่นดินหมายเลข 32 จากนั้นผ่านหน้าโรงงานอุตสาหกรรมนมไทย ไปตัดกับทางหลวงแผ่นดินหมายเลข 3309 (บางปะอิน–บางพูน) และทางหลวงแผ่นดินหมายเลข 3477 แล้วสิ้นสุดที่พระราชวังบางปะอิน

 ประวัติ 
ในสมัยที่ยังไม่มีการตัดถนนสายเอเชีย ทางหลวงแผ่นดินหมายเลข 308 เคยเชื่อมต่อไปถึงถนนพหลโยธิน บริเวณนี้จึงเป็นแค่สามแยกบางปะอิน ต่อมาพอมีการตัดถนนสายเอเชียและถนนพหลโยธินแนวใหม่ขึ้น ทำให้ส่วนหนึ่งของถนนพหลโยธินแนวเดิมไปเป็นส่วนหนึ่งของถนนสายเอเชียแทน และอีกส่วนหนึ่งที่เหลือก็กลายเป็นทางหลวงแผ่นดินหมายเลข 1 (เดิม) และเปลี่ยนหมายเลขเป็นทางหลวงแผ่นดินหมายเลข 3543 (สายวัดกุฎีประสิทธิ์–โรงเรียนเชียงรากน้อย) และปิดสามแยกบางปะอินเดิม ก่อนที่จะย้ายไปสร้างเป็นทางแยกต่างระดับบางปะอิน 1 บนถนนพหลโยธินแนวใหม่ ที่หลักกิโลเมตรที่ 51-53 ทำให้ทางหลวงแผ่นดินหมายเลข 308 ไม่เชื่อมต่อกับถนนพหลโยธิน ถ้ารถจากถนนพหลโยธินต้องการใช้ทางหลวงสายนี้ ต้องเลี้ยวเข้าถนนสายเอเชียเสียก่อนแล้วจึงเลี้ยวเข้าทางหลวงสายนี้ได้ และถ้าเป็นรถจากทางหลวงแผ่นดินหมายเลข 308 ต้องการไปยังถนนพหลโยธิน ต้องเลี้ยวซ้ายเข้าถนนสายเอเชียแล้วกลับรถไปทางแยกต่างระดับบางปะอินแทน

ทางหลวงแผ่นดินหมายเลข 308 เดิมมีชื่อเรียกว่า ทางหลวงแผ่นดินสายคลอง 1–บางปอิน ได้รับการตั้งชื่อว่า ถนนอุดมสรยุทธ์ เมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี เพื่อเป็นเกียรติแก่พันเอกขุนอุดมสรยุทธ์ (หาญ อุดมสรยุทธ์) อดีตเจ้ากรมยุทธโยธาประกาศสำนักนายกรัฐมนตรี เรื่อง ตั้งชื่อทางหลวงแผ่นดินและสะพานขนาดใหญ่ - ราชกิจจานุเบกษา เล่มที่ 67 ตอน 67 ง, 12 ธันวาคม พ.ศ. 2493

 รายชื่อทางแยก